b'\n_START_ARTICLE_\nProtokolla (tietoliikenne)\n_START_PARAGRAPH_\nProtokolla eli yhteysk\xc3\xa4yt\xc3\xa4nt\xc3\xb6 on k\xc3\xa4yt\xc3\xa4nt\xc3\xb6 tai standardi, joka m\xc3\xa4\xc3\xa4rittelee tai mahdollistaa laitteiden tai ohjelmien v\xc3\xa4liset yhteydet. Toinen osapuoli l\xc3\xa4hett\xc3\xa4\xc3\xa4 viestin toiselle, t\xc3\xa4m\xc3\xa4 reagoi siihen ja mahdollisesti vastaa toisella viestill\xc3\xa4 protokollan mukaisesti. Abstraktimmin t\xc3\xa4m\xc3\xa4 voidaan n\xc3\xa4hd\xc3\xa4 tietokoneissa olevan tilakoneen tilan vaihtoina toisen koneen viestien perusteella._NEWLINE_Esimerkiksi k\xc3\xa4ytt\xc3\xa4ytymisen Internet-tietoverkossa m\xc3\xa4\xc3\xa4rittelee TCP/IP-protokollaperhe._NEWLINE_Termi\xc3\xa4 k\xc3\xa4ttely k\xc3\xa4ytet\xc3\xa4\xc3\xa4n yksinkertaisesta protokollasta, jossa toinen tietokone ehdottaa jotain ja lopputuloksena tietokoneet sopivat yhteisen lopputuloksen.'